
Ως σκοπό το μάθημα πραγματεύεται με λίγα λόγια την φράση «είμαστε ό,τι τρώμε» , τότε δεν είναι πολύ σημαντικό να ξέρουμε τι τρώμε, πώς το επιλέγουμε και σε τι ποσότητες πρέπει να το καταναλώνουμε ? Για να καταλάβουμε μάλιστα καλύτερα πόσο σημαντικό είναι ένα ποιοτικό γεύμα, αρκεί να σκεφτούμε τη δυσαρέσκεια που νιώθουμε όταν οι συχνά φρενήρεις ρυθμοί της καθημερινότητας «επιβάλλουν» πρόχειρα, αγχωμένα, ελλιπή και μοναχικά γεύματα , συχνά μπροστά από μία ηλεκτρονική συσκευή. Στον αντίποδα, η σκέψη ενός καλού και αργού γεύματος με παρέα και η γεύση θρεπτικού συνδυασμού τροφίμων, επιφέρει ευχάριστα συναισθήματα και καλή διάθεση! Μία καλή απόδειξη δηλαδή ότι το φαγητό αποτελεί σημαντικό ρυθμιστή της σωματικής και ψυχικής υγείας και ανάπτυξης μας , της κοινωνικής ζωής μας, αλλά και του περιβάλλοντος στο οποίο διαβιούμε . Η εργασία απευθύνεται σε παιδιά γυμνασίου καθώς έχει ιδιαίτερη βαρύτητα σε αυτή την ηλικία γιατί παρέχει ενέργεια και σωστή ανάπτυξη . 
Το πρόγραμμα είναι αναγκαίο να πραγματοποιηθεί στους έφηβους διότι κατά την εφηβεία το άτομο αποκτά την ευθύνη της υγείας του και τις συνήθειες που θα ισχύσουν κατά την ενήλικο ζωή του και θα καθορίσουν την ποιότητά της. Είναι λοιπόν ιδιαίτερα σημαντική η απόκτηση γνώσεων σχετικά με τη σωστή διατροφή και η εγκατάσταση ανάλογης διατροφικής συμπεριφοράς , αυξάνεται ο αριθμός των λιποκυττάρων του σώματος και η εμφάνιση παχυσαρκίας κατά την ηλικία αυτή συνδυάζεται με μεγαλύτερη πιθανότητα παραμονής της κατά την ενήλικο ζωή , η εφηβεία είναι η ηλικία απόκτησης της κορυφαίας οστικής μάζας και η ηλικία –κλειδί για την πρόληψη της οστεοπόρωσης των ενηλίκων μέσω της επαρκούς ημερήσιας πρόσληψης ασβεστίου και οι ανάγκες σε σίδηρο αυξάνονται κατά την εφηβεία λόγω της αύξησης του όγκου του αίματος και στα δύο φύλα, της εμφάνισης εμμηνορρυσίας στα κορίτσια και της ανάπτυξης του μυϊκού ιστού στα αγόρια . 
Τα προσδοκώμενα αποτελέσματα που περιμένουμε από τα παιδιά είναι η σωστή διατροφή , τα ενδιάμεσα γεύματα , πώς να κόψουν το fast food και οι δίαιτες  παρά την δυσκολία των εφήβων διότι αποτελεί ιδιαίτερα δύσκολο εγχείρημα , δεδομένου ότι : οι έφηβοι αισθάνονται απόλυτα υγιείς και δεν έχουν κίνητρο για να αλλάξουν τη διατροφή τους , είναι γνωστικά προσκολλημένοι στο παρόν και δεν μπορούν να προβλέψουν τις συνέπειες στο μέλλον . 
Τα μαθήματα για το πρόγραμμα ‘’ Ο ρόλος της διατροφής στον οργανισμό μας ‘’ περιέχουν τα εξής μαθήματα : 
•	ΔΙΑΤΡΟΦΙΚΗ ΑΣΦΑΛΕΙΑ
•	SUPER FOODS ΚΑΙ ΟΦΕΛΗ ΣΤΟΝ ΟΡΓΑΝΙΣΜΟ ΜΑΣ 
•	ΤΡΩΜΕ ‘’ ΜΕΣΟΓΕΙΑΚΑ ‘’
•	 ΠΑΧΥΣΑΡΚΙΑ ΚΑΙ ΔΙΑΤΡΟΦΙΚΕΣ ΕΠΙΛΟΓΕΣ ΤΩΝ ΕΦΗΒΩΝ 
•	ΟΙ ΑΡΝΗΤΙΚΕΣ ΕΠΙΠΤΩΣΕΙΣ ΤΟΥ FAST FOOD 
•	ΝΟΣΗΜΑΤΑ ΚΑΙ ΔΙΑΤΡΟΦΙΚΕΣ ΣΥΝΗΘΕΙΕΣ 
Στο μάθημα διατροφική ασφάλεια ο σκοπός είναι τα παιδιά να μάθουν πως μολυνόμαστε από βακτήρια από τα λάθη που κάνουμε πριν το γεύμα , κατά την διάρκεια της ετοιμασίας του φαγητού . Συνήθως προκαλείται από την κατανάλωση ωμού ή κατεψυγμένου κρέατος, αυγών ή προϊόντων που περιέχουν αυγά. Τα άτομα που πάσχουν από σαλμονέλα εκδηλώνουν πάντα τα ακόλουθα συμπτώματα, τα οποία διαρκούν συνήθως 4-7 ημέρες ( Διάρροια , ναυτία και έμετος , κοιλιακό άλγος , πυρετός , πονοκέφαλος και ρίγη ) . 
Ποτέ μην καταναλώνετε μη παστεριωμένο γάλα
Αποφεύγετε να τρώτε ωμά αυγά: Μαγειρέψτε τα αυγά μέχρι να φτάσουν τους 160°C για την πρόληψη της σαλμονέλας. Οι τροφές που περιέχουν ωμά αυγά θα πρέπει γενικά να αποφεύγονται. Προσπαθήστε να καταναλώνετε τα βρασμένα αυγά όσο το δυνατόν πιο σύντομα .
Κρατήστε το ωμό κρέας, τα πουλερικά και τα θαλασσινά σε ξεχωριστούς χώρους από άλλες τροφές στο ψυγείο σας. Επίσης, προτού βάλετε νέα προϊόντα στο ψυγείο στο ράφι όπου είχατε αποθηκεύσει το ωμό κρέας, πλύνετε πρώτα το ράφι πολύ καλά . 
Το μαγείρεμα ωμών τροφών ζωικής προέλευσης σε μια ορισμένη θερμοκρασία μπορεί να αποτρέψει τη μεταφορά της σαλμονέλας . 
Πλένετε καλά τα φρούτα και τα λαχανικά πριν τα καταναλώσετε. 
Ως ενδεικτική δραστηριότητα για το μάθημα κάναμε επίσκεψη σε ένα υγειονομικό ινστιτούτο .

Στο μάθημα super foods και οφέλη στον οργανισμό μας ο σκοπός είναι να γνωρίσουν οι μαθητές ποιες είναι οι τροφές για το δέρμα , για την νεότητα , για την ευεξία ποιες είναι οι «σούπερ» τροφές και τι καλό κάνουν στην υγεία μας . 
«σούπερ» τροφές χαρακτηρίζονται εκείνες που αφενός μεν εμφανίζουν υψηλή διατροφική αξία λόγω μεγάλης συγκέντρωσης θρεπτικών συστατικών, αφετέρου δεν έχουν ουσίες, όπως τα αντιοξειδωτικά, τα φλαβονοειδή, οι πολυφαινόλες, που μειώνουν τον κίνδυνο εμφάνισης κάποιων ασθενειών . 
Η ενδεικτική δραστηριότητα για το μάθημα είναι η συγκέντρωση κάποιων super foods από τους μαθητές καθώς και η μελέτη τους . 

Στο μάθημα τρώμε ‘’ μεσογειακά ‘’ η μεσογειακή διατροφή συνίσταται στην καθημερινή κατανάλωση φρούτων, λαχανικών, δημητριακών και ελαιόλαδου και στη μειωμένη πρόσληψη κρέατος και κορεσμένων λιπαρών. Η προσήλωση στο μεσογειακό πρότυπο διατροφής έχει βρεθεί ότι αυξάνει σημαντικά την πιθανότητα μακροβιότητας, μειώνοντας τον κίνδυνο για πολλά από τα χρόνια εκφυλιστικά νοσήματα όπως τα καρδιαγγειακά και ο καρκίνος. Η παραδοσιακή μεσογειακή διατροφή και ιδιαίτερα η ελληνική παραλλαγή της , έχει τα ακόλουθα βασικά χαρακτηριστικά : Χρήση ελαιόλαδου ως κύρια πηγή λίπους.
• Υψηλή κατανάλωση φρέσκων φρούτων & λαχανικών εποχής.
• Υψηλή κατανάλωση δημητριακών (κατά προτίμηση ανεπεξέργαστων) & οσπρίων.
• Μέτρια έως υψηλή κατανάλωση ψαριού.
• Μέτρια κατανάλωση πουλερικών.
• Μέτρια κατανάλωση γάλακτος & των προϊόντων του.
• Χαμηλή κατανάλωση κόκκινου κρέατος & των προϊόντων του.
• Μέτρια κατανάλωση οινοπνεύματος, κυρίως με τη μορφή κρασιού κατά τα γεύματα 
Η ενδεικτική δραστηριότητα για το μάθημα ήταν η σχεδίαση τροφικής πυραμίδας από τα παιδιά και ο σχολιασμός της . 
Στο μάθημα παχυσαρκία και διατροφικές επιλογές των εφήβων σκοπός είναι να δούμε όλοι μαζί και να συζητήσουμε τι λάθος κάνουν οι έφηβοι με την διατροφή 
και σε τι βαθμό επηρεάζει αυτό την μετέπειτα πορεία τους . 
 Οι διατροφικές συνήθειες των εφήβων παρουσιάζουν τα εξής χαρακτηριστικά:
· Αυξημένη τάση παράλειψης γευμάτων.
· Κατανάλωση περισσότερων γευμάτων εκτός σπιτιού.
· Συχνή κατανάλωση σνακ.
· Επιλογή φθηνού φαγητού.
· Συχνές δίαιτες για απώλεια βάρους, κυρίως τα κορίτσια.
· Φυτοφαγικές δίαιτες.
· Ανορθόδοξες δίαιτες.
· Συχνές αλλαγές στις διατροφικές συνήθειες 

Η ενδεικτική δραστηριότητα για το μάθημα ήταν η επίσκεψη σε ψυχολόγο , για την ανάλυση του θέματος . 



Στο μάθημα οι αρνητικές επιπτώσεις του fast food σκοπό έχουμε να δείξουμε πως το ‘’ γρήγορο φαγητό ‘’ μας κάνει κακό στην υγεία μας και στο σώμα μας , οφείλεται για την παχυσαρκία και την καταστροφή της χλωρίδας του εντέρου . 
Η ενδεικτική δραστηριότητα για το μάθημα ήταν μια έρευνα με πείραμα σ fast food . 


· Στο μάθημα νοσήματα και διατροφικές συνήθειες σκοπό έχουμε να αναφερθούμε  συνοπτικά σε ορισμένα από τα πιο κοινά νοσήματα και παθολογικές διαταραχές, στην εμφάνιση των οποίων συντελούν σε πολλές περιπτώσεις κακές διατροφικές συνήθειες . Αύξηση της χοληστερόλης (χοληστερίνης) του αίματος: Η άνοδος της κακής χοληστερόλης του αίματος LDL, συχνά οφείλεται στην υπερβολική κατανάλωση κορεσμένων λιπαρών που βρίσκονται στο βούτυρο, στις μαργαρίνες, στην κατανάλωση λιπαρού κρέατος, στην κατάχρηση της κρέμας γάλακτος και λιπαρών τυριών, στην πρόσληψη αυξημένου συνολικού ημερήσιου φορτίου θερμίδων . Αύξηση των τριγλυκεριδίων : 
· Η υπερκατανάλωση αλκοόλ και η πολυφαγία αποτελούν τα πιο συχνά διατροφικά αίτια αύξησης των τριγλυκεριδίων . Υπεργλυκαιμία και διαβήτης . 
· Υπερουριχαιμία: Η αύξηση του ουρικού οξέως αποκαλείται ιατρικώς υπερουριχαιμία .
·  Υπερομοκυστεϊναιμία: Η αύξηση της ομοκυστείνης αποτελεί ανεξάρτητο παράγοντα κινδύνου για στεφανιαία καρδιακή νόσο . Μεταβολικό σύνδρομο: Είναι ένα επικίνδυνο οργανικό σύνδρομο, που χαρακτηρίζεται από ένα σύνολο επιμέρους μεταβολικών διαταραχών, συχνά χωρίς συμπτώματα . 
· Δυσκοιλιότητα . 
· Αναιμία της ανάπτυξης και των νέων γυναικών: Η αναιμία της ανάπτυξης και των νέων γυναικών οφείλεται συχνά σε έλλειψη σιδήρου που ελλείπει από τη διατροφή .
·  Υπέρταση: Η αύξηση της πίεσης του αίματος προκαλεί εμφράγματα, εγκεφαλικά επεισόδια, ανευρύσματα. Πολλές φορές έχει διατροφική βάση . 
· Διατροφική τριχόπτωση: Η έλλειψη σιδήρου που προκαλεί την αναιμία των υπό ανάπτυξη ατόμων και των νέων γυναικών, μπορεί να προκαλέσει σοβαρή τριχόπτωση . 
Η ενδεικτική δραστηριότητα για το μάθημα ήταν η επίσκεψη σε ένα νοσοκομείο . 


ΑΝΑΛΥΤΙΚΗ ΠΕΡΙΓΡΑΦΗ ΜΑΘΗΜΑΤΟΣ ΠΑΧΥΣΑΡΚΙΑ ΚΑΙ ΔΙΑΤΡΟΦΙΚΕΣ ΕΠΙΛΟΓΕΣ ΤΩΝ ΕΦΗΒΩΝ 
Η παχυσαρκία ανήκει σε ένα από τα προβλήματα της εφηβείας που σχετίζονται με τη διατροφή . Η εφηβεία αποτελεί μία από τις τρεις περιόδους που θεωρούνται κρίσιμες για την ανάπτυξη της παχυσαρκίας. Οι άλλες δύο είναι η εμβρυική καθώς και η ηλικία μεταξύ 4-6 ετών. Η εφηβεία δεν αποτελεί μόνο περίοδο αυξημένου κινδύνου για την ανάπτυξη παχυσαρκίας κυρίως στα κορίτσια, αλλά και περίοδο όπου η κατανομή του λίπους αλλάζει, γεγονός που επηρεάζει και αυτό με τη σειρά του τους κινδύνους που σχετίζονται με την παχυσαρκία όπως είναι: αυξημένα επίπεδα τριγλυκεριδίων και χαμηλής πυκνότητας λιποπρωτείνη (LDL ), ινσουλινοαντίσταση και σακχαρώδης διαβήτης τύπου 2, σύνδρομο πολυκυστικών ωοθηκών, ορθοπεδικές επιπλοκές, ψυχολογικά προβλήματα και ο μεγαλύτερος κίνδυνος – ο παχύσαρκος έφηβος να παραμένει και παχύσαρκος ενήλικας.



Ένας από τους πιο γνωστούς και αποτελεσματικούς τρόπους αντιμετώπισης της εφηβικής παχυσαρκίας είναι η μείωση κατανάλωσης επιπλέον θερμίδων και η αύξηση της σωματικής δραστηριότητας. Δεν υπάρχουν ακριβείς ενδείξεις για το ποια διατροφική παρέμβαση λειτουργεί καλύτερα στους εφήβους, αλλά ο στόχος είναι η μείωση της ενεργειακής κατανάλωσης, χρησιμοποιώντας τρόφιμα υψηλής διατροφικής αξίας. Οι πιο συχνές παρεμβάσεις περιλαμβάνουν πρόσληψη τροφίμων με μειωμένα λιπαρά. Σε τέτοιες διατροφές το λίπος αποτελεί το 25% - 30% της συνολικής ενέργειας. Η μείωση του λίπους στοχεύει, πρακτικά, στα σνακ, στα fast - food, στα επεξεργασμένα τρόφιμα και στην τροποποίηση του τρόπου μαγειρέματος στην οικογένεια, καθώς και στην αύξηση κατανάλωσης φρούτων και λαχανικών.
Θα πρέπει να καθοριστεί η κατανάλωση τριών κυρίων γευμάτων και τριών σνακ, κάτι προτιμότερο και πιο υγιεινό σε σχέση με την καθημερινή υπερκατανάλωση τροφίμων εντός και εκτός σπιτιού χωρίς έλεγχο. Η προσωπική ενημέρωση και η χρήση των διεθνών συστάσεων που προσδιορίζουν την ποιότητα και ποσότητα τροφής είναι πολύ σημαντική. Το μέγεθος της μερίδας έχει αυξηθεί τις τρεις τελευταίες δεκαετίες και επιπλέον οι έφηβοι τρώνε πολύ περισσότερο από ότι χρειάζονται. Η σταδιακή μείωση της μερίδας είναι ένας βασικός τρόπος μείωσης της ενεργειακής πρόσληψης στην διαδικασία ελέγχου του σωματικού βάρους.
Επίσης, η πρόσληψη ζαχαρούχων ποτών και αναψυκτικών, ασήμαντης διατροφικής αξίας, οδηγεί στην αύξηση της παχυσαρκία και για αυτό θα πρέπει να περιορισθεί σημαντικά. Τα παχύσαρκα παιδιά αποβάλλουν μεγάλο ποσοστό νερού από το δέρμα, σαν αποτέλεσμα της μεγάλης επιφάνειας δέρματος και του αυξημένου λιπώδη ιστού. Από τη στιγμή που επιτρέπεται η κατανάλωση γάλακτος, το νερό θα πρέπει να αποτελεί το κύριο υγρό που θα αναπληρώνει την απώλεια των σωματικών υγρών. Ακόμη και οι χυμοί θα πρέπει να περιορίζονται καθώς η ανεξέλεγκτη κατανάλωση τους μπορεί να οδηγήσει στην αύξηση του βάρους, και αντί αυτών να προτιμώνται ολόκληρα φρούτα. Τα τρόφιμα με χαμηλό γλυκαιμικό δείκτη αυξάνουν το αίσθημα κορεσμού και θα πρέπει να προτιμώνται σαν ενδιάμεσα σνακ στην καθημερινή διατροφή του εφήβου.
Τρόποι μείωσης της ημερήσιας ενεργειακής πρόσληψης θα μπορούσαν να είναι:
· Να αποφεύγεται η φύλαξη σοκολατούχων προϊόντων, τσιπς και αναψυκτικών στο σπίτι.
· Να αποφεύγεται το μαγείρεμα με λίπη και να αφαιρείται το ορατό λίπος από το κρέας.
· Να προτιμώνται τρόφιμα με χαμηλά λιπαρά και να διαβάζονται οι ετικέτες με τα θρεπτικά συστατικά των τροφίμων.
· Να μην παραλείπεται το πρωινό.
· Τα γεύματα να καταναλώνονται στο τραπέζι και όχι μπροστά στην τηλεόραση.
· Το δεκατιανό για το σχολείο να ετοιμάζεται από το σπίτι.
· Να αποφεύγεται η μεταφορά μεγάλων χρηματικών ποσών, έτσι ώστε να μην διατεθούν στην αγορά φαγητού από το κυλικείο.
· Να ενθαρρυνθεί η κατανάλωση φρούτων και λαχανικών και να περιορισθεί η κατανάλωση γευμάτων σε fast – food.
· Αύξηση φυσικής δραστηριότητας του εφήβου και περιορισμός της χρήσης ηλεκτρονικών υπολογιστών και ηλεκτρονικών παιχνιδιών . 

Η αποτελεσματικότητα του προγράμματος μας δόθηκε από κάποια τεστ και κάποια κριτήρια αξιολόγησης που δώσαμε στα παιδιά να κρίνουν και να συμπληρώσουν . Τα κριτήρια αξιολόγησης του προγράμματος περιελάμβαναν ερωτήσεις σχετικά με την δομή του μαθήματος , την αναγκαιότητα , την μάθηση , αν τους χρησίμευσε το μάθημα . Όλες οι ερωτήσεις απαντήθηκαν από το 1 ( ασήμαντο ) έως το 5 ( πολύ σημαντικό ) . 
